cyanic-selkie/wikianc huggingface dataset:
Vestfoldbanen
Høyhastighetsbane
Vestfoldbanen er en del av InterCity-strekningene inn mot Oslo, og er blant banestrekningene som skal oppgraderes først. Det langsiktige målet er å bygge sammenhengende høyhastighetsbane med dobbeltspor mellom Oslo og Skien. Strekningen mellom Oslo og Tønsberg er planlagt å være ferdig utbygd innen 2025, og reisetiden på strekningen blir redusert fra 1 time og 28 minutter til 1 time. Når utbyggingen på banen er ferdig i 2030, skal reisetiden mellom Porsgrunn og Oslo være redusert fra 2 timer og 45 minutter til 1 time og 36 minutter. Å bygge dobbeltspor på hele strekningen er beregnet å koste 40 milliarder kroner (2012). Når banen er ferdig oppgradert, er det beregnet 9,5 millioner reisende på stasjonene langs Vestfoldbanen, noe som er en femdobling av antall reisende fra 2012.
Den første moderniseringen
Det første delen av moderniseringen av Vestfoldbanen, var en kombinasjon av nye togsett og utbygging av dobbeltspor. NSB bestilte i 1988 nye type 70-tog, med en maksfart på 160 km/t, som skulle brukes på InterCity Express-strekningene. Togsettene ble satt i bruk på Vestfoldbanen i 1992. Disse økte kapasiteten på Vestfoldbanen med 2100 nye seter pr. døgn. NSB fant derimot ut at de nye togsettene med fire vogner ikke hadde riktig størrelse: ett enkelt togsett hadde for liten kapasitet, mens et dobbelt togsett hadde for stor kapasitet. Til tross for oppgraderingene, brukte togene mellom Larvik og Oslo tyve minutter mer i 1997 enn det gjorde i 1973, og gjennomsnittshastigheten på Vestfoldbanen gikk ned til 65 km/t. Årsaken til den økte reisetiden var flere tog på Vestfoldbanen og igjennom Oslotunnelen.
I 1993 startet utbyggingen av dobbeltspor på Vestfoldbanen med den 4,5 km lange strekningen mellom Kobbervikdalen og Skoger, og den 12,5 km strekningen fra Åshaugen via Sande stasjon til Holm. Strekningen mellom Kobbervikdalen og Skoger åpnet 17. oktober 1995, mens strekningen gjennom Sande ikke åpnet før 23. oktober 2001. Hovedgrunnen til den fem år lange forsinkelsen på strekningen gjennom Sande var forsinkelser i oppføringen av et nytt signalsystem, levert av Adtranz.
Slaget ved Manzikert
Slaget ved Manzikert ble utkjempet 26. august 1071 mellom det bysantinske riket og seldsjukkene ved byen Manzikert (nå Malazgirt), nord for Tyrkias største innsjø Vansjøen i den sørøstlige del av landet.
Vestfoldbanen
Den første moderniseringen
I september 1999 9presenterte regjeringen sitt forslag til Nasjonal transportplan 2002–2011, som inneholdt tre strekninger på Vestfoldbanen: Holm–Nykirke, Barkåker–Tønsberg og Farriseidet – Porsgrunn. Da Stortinget vedtok planen i februar 2001, ble Barkåker–Tønsberg prioritert som nummer to på Vestfoldbanen, etter bygging av et nytt kryssingsspor ved Nykirke. Krysningssporet sto ferdig i 2002, samme år som trafikken på Hortenlinjen ble lagt ned. Råstad stasjon gjenåpnet 21. januar 2007 som Torp (Sandefjord lufthavn), for å kunne betjene Sandefjord lufthavn, Torp
Slaget ved Manzikert
Manzikert var et viktig handelssenter i kongedømmet Armenia og senere i Det bysantinske riket.
I 1054 prøvde seldsjukkiske tyrkere fra Sentral-Asia å erobre byen, men ble stoppet av Basil Apocapes, en bysantisk general av armensk-georgisk opprinnelse.
Slaget ved Manzikert ble kjempet like utenfor byen i august 1071. Den bysantinske hær omfattet mellom 40,000 og 60,000 mann, hvorav muligens ikke samtlige deltok under selve slaget. Seldsjukkenes hær var noe svakere enn dette.
Vestfoldbanen
Den første moderniseringen
Byggingen av strekningen startet 16. mars 2009, og ble åpnet for trafikk 7. november 2011. Da strekningen åpnet, hadde NSB fått levert de nye togsettene av type 74, som ble satt inn i trafikk på Vestfoldbanen. Et av togsettene sporet av og krasjet under testkjøring ved Nykirke.
Slaget ved Manzikert
Blant soldatene var det mange fremmede leiesoldater. Blant annet dreide dette seg om frankere og normannere, til sammen rundt 500 mann under ledelse av Roussel de Bailleul (også kjent som Roussel Phrangopolos, det vil si Roussel "franker-sønnen"), og arabere, petsjeneger, georgiere, abkhasere, khasarer, alanere, kumaner og armenere for Bysants.
Det var interne motsetninger innen den bysantinske overkommando vedrørende felttogets strategiske og taktiske ledelse. Man hadde bare foretatt en mangelfull rekognosering av slagfeltet. De 400 frankiske (det vil si franske og normanniske) leiesoldatene under Roussel Phrangopolos vegret seg mot å ta del i kamphandlingene, de kumanske og petsjenegiske leiesoldater hadde allerede kvelden før gått over til fienden. Fremfor alt Andronikos Dukas' forræderi utløste panikk i den bysantinske hærs rekker. Andronikos Dukas kommanderte de bysantinske reservetropper.
Vestfoldbanen
Den første moderniseringen
Den 16. august 2010 startet byggingen av det 14,1 km lange dobbeltsporet mellom Holm og Nykirke. Den nye parsellen ble koblet på det eksisterende dobbeltsporet mellom Nykirke og Sande, slik at det ble 32 km med sammenhengende dobbeltspor. Strekningen ble tilrettelagt for at togene skulle kunne kjøre med maksimalhastighet på 250 km/t. Hoveddelen av den nye parsellen var den 12,3 km lange Holmestrandsporten, med en ny Holmestrand stasjon inne i tunnelen. Hele strekningen kostet 6,3 milliarder kr (2015) og ble åpnet i 2016.
Slaget ved Manzikert
Om morgenen før slaget startet samlet den seldsjukkiske sultanen Alp Arslan sin hær. Han trådte frem for soldatene iført en hvit drakt som bar tankene hen på et islamsk likklede, og holdt en oppildnende tale. Derved formidlet han til sin hær at han selv var villig til å sette livet på spill, og dette satte mot i soldatene. Romanos var ikke klar over at han hadde mistet deler av sine styrker, og han rykket frem og inn i Manzikert; seldsjukkene svarte med heftige angrep med bueskyttere. Dagen etter oppdaget avdelinger av den bysantinske styrker den seldsjukkiske hær, og ble tvunget til å retirere til Manzikert. Den armenske general Basilakes ble sendt ut med noe kavaleri, ettersom Romanos ikke trodde at det dreide seg om Alp Arslans samlede hær. Kavaleriet ble knust og Basilakes ble tatt til fange. Romanos satte sine styrker i formasjon og sendte ut sin venstre flanke under Bryennios, som ble nesten omringet av de raskt fremrykkende tyrkerne og måtte trekke seg tilbake atter en gang. De seldsjukkiske styrkene gjemte seg i høydene om natten, slik at Romanos ikke klarte å gå til motangrep.
Vestfoldbanen
Farriseidet – Porsgrunn
I september 2012 startet byggingen av det 23,5 km lange dobbeltsporet på strekningen Farriseidet – Porsgrunn. Denne erstattet den 35 km lange enkeltsporede strekningen langs Farris. Strekningen forkortet reisetiden mellom Larvik og Porsgrunn fra 34 til 12 minutter. Prosjektet, som opprinnelig hadde arbeidstittelen Eidangertunnelen, var planlagt som en 23 kilometer lang enkeltsporstrekning, men dette ble etter en kvalitetssikring i 2009 omgjort til å være dobbeltspor, og dimensjonert for en toghastighet på 250 km/t, grunnet planene for en fremtidig Grenlandsbane. Strekningen består av syv tunneler med en samlet lengde på 15,3 km og 10 broer på til sammen 1,5 km. Hele strekningen kostet 7,4 milliarder kr (2018) og åpnet 24. september 2018.
Drammen – Kobbervikdalen
Det bygges dobbeltspor mellom Drammen og Kobbervikdalen, som er planlagt ferdigstilt i 2025. Mellom Drammen stasjon og Kobbervikdalen går det i dag en 6,5 kilometer lang enkeltsporet jernbane. Dette skal erstattes med en ca. 9 kilometer lang dobbeltsporet bane, der 6–7 kilometer går i tunnel. Som en del av prosjektet, skal det bygges nytt dobbeltspor fra Drammen til Gulskogen stasjon, i tillegg til at både Drammen stasjon og Gulskogen stasjon skal bygges om. Byggingen startet i desember 2019, og ligger an til å ferdigstilles innen planlagt tid, i 2025.
Slaget ved Manzikert
For Bysants var tapet av Anatolia et ødeleggende slag, ettersom Anatolia var den tettest befolkede delen av riket. Det bysantinske rikets dager som stormakt var med dette omme. Ute av stand til å gjenerobre de tapte landområdene så keiser Alexios I Komnenos seg nødt til å be om hjelp fra Vesten. Pave Urban II svarte med å oppfordre kristne til å befri det hellige land fra muslimsk styre, en oppfordring som ledet til korstogene.
Vestfoldbanen
Nykirke – Barkåker
Det bygges dobbeltspor mellom Nykirke og Barkåker, som er planlagt ferdigstilt i 2025. På strekningen skal det bygges 13,6 kilometer lang nytt dobbeltspor, med en kombinasjon av dagstrekninger og korte tunneler. Dagens Skoppum stasjon skal erstattes med en ny stasjon ca. 2 km sørvest, sør for riksvei 19 ved Viulsrød. Den nye stasjonen skal hete Horten stasjon.
Dobbeltspor på strekningene Drammen - Kobbervikdalen og Nykirke - Barkåker gir sammenhengende dobbeltspor mellom Oslo og Tønsberg, og vil gi muligheten til å øke antallet avganger på strekningen til opp til 4 avganger i timen. Økningen skjer trolig ikke umiddelbart etter utbyggingen står ferdig, grunnet at selskapet Norske tog ikke har bestilt inn flere tog enn det som er nødvendig for å erstatte dagens tog. Flere tog kan ikke leveres før tidligst i 2026.
Grenlandsbanen
Det var planlagt å koble sammen Vestfoldbanen og Sørlandsbanen via en ny bane kalt Grenlandsbanen. Den var planlagt å starte i Porsgrunn og bli sammenkoblet med Sørlandsbanen i Gjerstad kommune. Banen var estimert å kutte reisetiden mellom Kristiansand og Oslo til 3 timer og 23 minutter. Stortinget vedtok å gjennomføre en konseptvalgutredning høsten 2014, som ble presentert 2016. Per 2022 er utbyggingen skrinlagt.
Arkitektur
Balthazar Lange ble valgt ut som hovedarkitekt for Vestfoldbanen, selv om noen mindre vokterboliger ble bygd etter standardiserte tegninger fra Peter Andreas Blix. Lange jobbet på de ulike planene fra slutten av 1879 og frem til juli 1882, da han pensjonerte seg som jernbanearkitekt. Han tegnet først de tre bystasjonene i Holmestrand, Sandefjord og Porsgrunn. De ble alle tegnet i sveitserstil, med tverrstilte gavler i hver av langsidene, i tillegg til en midtstilt gavl på bysiden. Kortendene framsto som mer anonyme. Tverrsnittet ble også litt skjevt og utformingen skulle gi en asymmetrisk følelse, slik at bygningen nesten framsto i to fulle etasjer mot byen og én og en halv etasje mot sporet. Stasjonene i Holmestrand og Sandefjord er de eneste som står igjen. Begge har blitt grundig ombygd, men stasjonen i Sandefjord har fortsatt igjen noen av originalelementene. Stasjonene kan karakteriseres som mindre og billigere utgaver av Blix' stasjonsbygninger i Moss, Fredrikstad og Sarpsborg på Østfoldbanen.
De eneste stasjonene som ble bygd i mur var Tønsberg stasjon og Larvik stasjon, som var preget av historismen og nyrenessansen. Det var ikke bare stasjonenes størrelse som gjorde at dette materialet ble valgt, men også at det var forbudt å bygge trebygninger i henhold til de lokale bygningsvedtektene. De to stasjonene var speilvendte og hadde samme planløsning og hovedform, selv om Larvik stasjon var litt lengre. Stasjonene var inspirert av godsene Jarlsberg hovedgård og Larvik herregård. Stasjonene var nyskapende, med en sentral vestibyle med direkte tilgang fra byen og grener til venterom for andre og tredje klasse på hver sin side. Ekspedisjonsrommene for reisegods og telegraf var lagt midt mot vestibylen med utgang til platformene. De var også nyskapende ved at den øvre etasjen var mindre enn den nedre, fordi den kun skulle inneholde stasjonsmesterleiligheten og ikke flere kontorer, slik som det var vanlig på endestasjoner.
Trafikk i dag
Vy (tidligere NSB) har monopol på passasjertrafikk på Vestfoldbanen. Banen betjenes av regiontoget RE11 med avganger hver time, og med ekstra avganger i rushtiden. Regiontoget går mellom Skien og Eidsvoll, og Vestfoldbanen er en sentral strekning på ruten. Sør for banen går togene videre til Porsgrunn og Skien langs Bratsbergbanen, og nord for banen går togene langs Drammens- og Askerbanen til Oslo og videre til Oslo lufthavn langs Gardermobanen, og til slutt til Eidsvoll.
Vy bruker elektriske tog av type 74 på Vestfoldbanen. I 2015 fraktet den gangs NSB 4,6 millioner passasjerer på regiontogene mellom Eidsvoll og Skien, hvilket gjorde den til NSBs mest trafikkerte regiontogstrekning. Banen var i 2014 åpen 98,4 % av tiden, og 463 tog var forsinket. Det tilbys en skyttelbuss som går mellom Torp stasjon og Sandefjord lufthavn, Torp, som korresponderer med togene og tar fire minutter.
Vestfoldbanen brukes som beredskapslinje av godstog som skal mot Kristiansand når Sørlandsbanen er stengt mellom Drammen og Nordagutu. Det går også godstog mellom Ørvik ved Porsgrunn og Brevik i fast trafikk med kalk til Norcem. Det går også et ukentlig godstog mellom Brevik og Bergen og mellom Brevik og Oslo med CargoNet.
Sidebaner
Vestfoldbanen har hatt flere sidebaner. Hortenlinjen fra Skoppum til Horten ble bygd ut samtidig som Vestfoldbanen, og banene ble åpnet samtidig i 1881. Hortenlinjen ble derimot nedlagt i 2008, etter å ha stått ubrukt i flere år. I 1895 åpnet Brevikbanen fra Eidanger til Brevik. Den skulle etter planen bygges ut samtidig som Vestfoldbanen, men åpnet ikke før 15. oktober 1895. Persontrafikken på Brevikbanen ble lagt ned i 1968. Strekningen mellom Brevik og Nordcem sementfabrikk er lagt ned og skinnegangen er revet opp. På strekningen (Porsgrunn) – Eidanger – Norcem sementfabrikk går det fortsatt godstog.
Det var også sidebaner fra Tønsberg til Eidsfoss (Tønsberg-Eidsfossbanen som åpnet i 1901) og fra Holmestrand til Hvittingfoss (Holmestrand–Vittingfossbanen som åpnet i 1902). Disse to strekningene ble lagt ned i 1938.
Trasé
Vestfoldbanen går fra Drammen stasjon til Eidanger stasjon, gjennom to fylker, Viken og Vestfold og Telemark, og sju kommuner, Drammen, Holmestrand, Horten, Tønsberg, Sandefjord, Larvik og Porsgrunn. Banen er 128,83 km lang, der 60,8 km er dobbeltsporet. Hele banen er elektrifisert, har delvis automatisk togkontroll og GSM-R. Det var 102 planoverganger, hvorav 29 har lys og bom pr 2014, men dette antallet har gått ned de senere år med åpning av nye traseer. Hele Vestfoldbanen eies og vedlikeholdes av Bane NOR.
Strekning fra september 2018
Avstandene for Eidanger, Porsgrunn og Skien stasjoner vist over er målt via Nordagutu. Den gamle strekningen mellom Farriseidet og Porsgrunn stasjon (se under) var 35 km lang, mens strekningen som åpnet i september 2018 er 22,5 km lang. Dermed ligger Porsgrunn ca 181,5 km fra Oslo S hvis man måler via Larvik.
Opprinnelig strekning mellom Larvik og Porsgrunn
Banestrekningen mellom Farriseidet og Eidanger stasjon var 31,5 km lang. Infrastrukturen ble fjernet her høsten 2018.
Hekkveien 4, Søndre Syting, Surrey
Hekkveien 4, Søndre Syting, Surrey er en adresse i bøkene om Harry Potter, skrevet av J.K. Rowling. Dette er adressen der Harry Potter vokste opp, sammen med tante Petunia, onkel Wiktor og Dudleif, Harrys fetter.
Søndre Syting er en fiktiv liten by sør for London. Byen er laget av forfatter J.K. Rowling slik at den skal være mest mulig stereotyp for en by i området rundt London, og som en kontrast til den storartede Galtvort høyere skole for hekseri og trolldom.
Hekkveien er gata der familien Dumling bor. Det er en gate bebodd av typiske personer fra øvre middelklasse, som bryr seg veldig mye om hva naboene synes om dem. Petunia blir beskrevet som en dame som har veldig lang hals, slik at hun skal kunne se over gjerdene på hva naboene foretar seg. De fleste i gaten tar seg også veldig flid med utseende av gressplen og bil. Da det var vannmangel i Søndre Syting, brøt de fleste naboene forbudet mot å bruke unødig mye vann ved å enten vannen plenen eller vaske bilen.
Harry bodde fast i Hekkveien 4 fra han var ca. 1 år gammel, til han var 10. Han bodde i et bøttekott under trappen, mens Dudleif hadde 2 rom i andre etasje. Da Harry begynte på Galtvort, fikk Dumlingene litt panikk for hva han kunne gjøre med magi, så de valgte å gi ham det ene rommet til Dudleif. Harry fikk i Harry Potter og Mysteriekammeret fikk et brev fra magidepartementet om at han ikke hadde lov å bruke magi utenfor skolen. Dumlingene pleide å låse skolesakene til Harry inn i bøttekottet. Men etter at han fortalte Dumlingene om den skumle, morderiske gudfaren han hadde, lot de han få lov til å ha dem oppe på rommet sitt, i frykt for å bli overfalt av en morderisk trollmann.
Sommernatt (Contrazt-album)
Sommernatt er et musikkalbum med Contrazt, utgitt i 2008.
Hekkveien 4, Søndre Syting, Surrey
Albus Humlesnurr sender Harry hjem til Dumlingene hver sommer. Da Harrys mor døde, etterlot hun seg et magisk spor av kjærlighet i ham, som Humlesnurr tror bare kan holdes sterkt ved at han er sammen med familien sin hver sommer. I bok 4 finner Voldemort en løsning på hvordan han skal overvinne magien Harrys mor etterlot seg, ved at han gjenoppstår ved hjelp av blod fra Harrys årer. Han kan allikevel ikke nå Harry så lenge han kan kalle Hekkeveien for sitt hjem. Derfor må Harry likevel returnere til Hekkveien 4 hver sommer. Som ekstra beskyttelse, blir han passet på av medlemmer av føniksordenen.
Místa v Harry Potterovi Places in Harry Potter Luoghi di Harry Potter
IFAF (andre betydninger)
IFAF kan også peke på
Partikkel
Partikkel kan vise til:
Herval
Herval er en kommune i delstaten Rio Grande do Sul i sørregionen av Brasil.
Kisho Yano
Kisho Yano (矢野 貴章) (født 5. april 1984 i Hamamatsu) er en japansk profesjonell fotballspiller som spiller for den tyske fotballklubben SC Freiburg. Han spiller angrep, og er også en del av. Yano har spilt for flere andre klubber i sin karriere, blant annet Kashiwa Reysol og Júbilo Iwata fra Japan.
Spolia opima
Spolia opima (latin for «det beste trofé») er betegnelsen på krigsbyttet, rustningen, våpnene, og andre effekter en romersk general hadde tatt fra en stridende general i en mann mot mann kamp. Selv om romerne tok all slags trofeer fra en slagmark, er spolia opima sett på som det mest ærefulle krigsbytte en kunne få.
I antikkens Roma skal det kun ha skjedd tre slike tilfeller der en general har fått spolia opima. Den første var av den mytologiske Romulus, tatt fra Acro; den andre av Aulus Cornelius Cossus, tatt fra Lar Tolumnius, konge av Veientes; den siste av Marcus Claudius Marcellus, tatt fra Viridomarus, konge av en keltisk stamme i Nord-Italia.
Solveig Barstad
Solveig Margrethe Barstad (født 4. desember 1966) er en norsk programleder for TV 2.
Hun har hovedfag i statsvitenskap og grunnfag i historie og offentlig rett fra Universitetet i Oslo.
Solveig Barstad jobbet tidligere i NRK Dagsnytt og har vært journalist i NRK Sogn og Fjordane og kanalvert i NRK Fjernsynet. Siden 1995 har hun vært tilknyttet TV 2, først som programleder og redaksjonsleder i God morgen, Norge! før hun i 2000 tok over som programleder i TV 2 hjelper deg etter Arve Juritzen. Fra våren 2012 har hun også ledet programmet Redd ferien min.
Hun er datter av Helge Barstad og søster av Hilde Barstad, begge Høyre-politikere. Sammen med søsteren var hun aktiv i Unge Høyre i 1980-årene og deltok på Unge Høyres elitekurs i 1986. Solveig Barstad er gift med Høyre-politiker Jan Tore Sanner.
Referansegruppe
Referansegruppe er et sosiologisk konsept som refererer til en gruppe et individ eller en annen gruppe sammenlignes med.
Sjøholt
Sjøholt er et tettsted bygda Ørskog i Ålesund kommune. Det var administrasjonssenteret i Ørskog kommune i Møre og Romsdal inntil Ørskog ble del av Ålesund 1. januar 2020. Tettstedet har innbyggere per 1. januar, og ligger ved Ørskogvika i Storfjorden på Sunnmøre.
Sjøholt er et knutepunkt hvor Europavei 39, fra Romsdal over Ørskogfjellet møter fylkesvei 650 langs nordsiden av Storfjorden. Gjennom Sjøholt går Europavei 136 (E136), en europavei som går fra Ålesund gjennom Romsdalen til Dombås der den møter E6. Mellom Spjelkavik og Brastad, i Vestnes kommune, følger den samme trasé som E39. Det er ca. 30 km til Moa og 40 km til Ålesund sentrum. 10 km i nordvestlig retning ligger Skodje, 25 km i sørøstlig retning til Stordal og i nordøstlig retning til Vestnes sentrum er det ca. 25 km.
Star Wars Episode IV: Et nytt håp
Star Wars Episode IV: Et nytt håp (først utgitt som Star Wars – Stjernekrigen) er en amerikansk science fiction-film fra 1977, regissert og skrevet av George Lucas. Et nytt håp er den første Star Wars-filmen som ble utgitt, men den står som del fire i sagaen. Mark Hamill, Harrison Ford, Carrie Fisher, Peter Cushing, Alec Guinness, David Prowse, James Earl Jones, Anthony Daniels, Kenny Baker og Peter Mayhew spiller hovedrollene.
Filmen handler om Opprøreralliansen med Leia Organa (Fisher) i spissen, som ønsker å tilintetgjøre det galaktiske imperiets massive kampstasjon Dødsstjernen. Konflikten når den avsidesliggende ørkenplaneten Tatooine, hvor unggutten Luke Skywalker (Hamill) bor med sin tante og onkel. Han blir motvillig eieren av to droider som bærer på planene til Dødsstjernen. Når imperiet setter i gang en omfattende leteaksjon etter droidene, slår Luke seg sammen med jedimesteren Obi-Wan Kenobi (Guinness) for å overgi planene til Opprøreralliansen og samtidig frigjøre Leia fra imperiets fangenskap.
Star Wars hadde premiere på utvalgte kinoer i USA 25. mai 1977. Filmen ble en kassasuksess med en totalomsetning på 775,4 millioner dollar i billettinntekter (uten justering for inflasjon). Den ble historiens mest innbringende film før E.T. slo rekorden i 1982. Justert for inflasjon ligger Star Wars fremdeles på tredjeplass. Filmen ble nominert til ti Oscar-priser, blant annet for beste film, og vant sju for blant annet beste filmklipp og beste originalmusikk. Filmen ble innlemmet i National Film Registry i 1989, et utvalg av filmer til bevaring i det amerikanske nasjonalbiblioteket Library of Congress, filmer som regnes som «kulturelt, historisk og estetisk betydningsfulle». Star Wars anses å være en av de viktigste filmene i filmhistorien, og den har dukket opp på flere av det amerikanske filminstituttets filmkåringer.
Star Wars var begynnelsen på et stort mediafranchise med ulike salgsvarer og spin-off-produkter, blant annet TV-serier, bøker, tegneserier, actionfigurer og videospill. Filmen har i tillegg fått flere oppfølgere. Imperiet slår tilbake (1980) og Jediridderen vender tilbake (1983) handler om Lukes kamp mot det galaktiske imperiet. Den skjulte trussel (1999), Klonene angriper (2002) og Sithene tar hevn (2005) handler først og fremst om Lukes far, jediridderen Anakin Skywalker. The Force Awakens (2015) var begynnelsen på en tredje Star Wars-trilogi om skrapsamleren Rey og Luke sin onde nevø Kylo. Den har blitt etterfulgt av The Last Jedi (2017) og The Rise of Skywalker (2019).
Bakgrunn
Det er usikkert når og hvordan Star Wars-ideen tok form. Ifølge boken Star Wars: Year By Year: A Visual Chronicle skulle filmen være en kontrast til George Lucas' spillefilmdebut THX 1138 (1971). Lucas har sagt at denne filmen fikk dårlig kritikk på grunn av sin dystre tone, og at Star Wars derfor skulle bli et mer optimistisk prosjekt. Dette ga filmen sin humoristiske og eventyrlige stil. Lucas hadde egentlig planlagt å regissere en filmserie basert på Flash Gordon-serien, og han skrev under en kontrakt med United Artists som ga han tillatelse til å regissere to nye filmprosjekter. Den ene var Siste natt med gjengen (1973), og den andre skulle bli en Flash Gordon-aktig romfilm med fantasyelementer. Da Lucas ikke fikk kjøpt filmrettighetene til Flash Gordon, bestemte han seg for å lage sin egen science fiction-historie.
Det nye filmprosjektet skulle være en space opera som het The Star Wars. United Artists takket nei til begge filmene, og Lucas bestemte seg for å ferdigstille Siste natt med gjengen sammen med Universal Pictures før han fortsatte arbeidet på science fiction-filmen. Skrivearbeidet begynte i januar 1973, og han endte opp med en historie som het Journal of the Whills. Lucas forkastet arbeidet ettersom handlingen var for innviklet. Deretter skrev han et treatment på 13 sider som han kalte The Star Wars. Denne kladden hadde tematiske likheter med Akira Kurosawas eventyrfilm Den skjulte festning (1958).
Ettersom United Artists nektet å finansiere filmprosjektet, gikk Lucas og filmprodusent Gary Kurtz til Universal Pictures, men heller ikke de ville betale for filmen. Ifølge Kurtz mente studiosjef Lew Wasserman at science fiction var en upopulær filmsjanger på den tiden. En annen bekymring var det potensielt høye budsjettet. Da Lucas og Kurtz foreslo filmen til ulike filmselskaper, anslo de et lavt budsjett på cirka åtte millioner dollar. Etter at Walt Disney Productions også takket nei, gikk de til Alan Ladd jr., produksjonssjef hos 20th Century Fox. I juni 1973 inngikk de et samarbeid, og Lucas skulle selv skrive manuset og regissere filmen.
Handling
Galaksen er midt i en borgerkrig. Spioner fra Opprøreralliansen har stjålet de hemmelige planene til det galaktiske imperiets Dødsstjernen, en enorm romstasjon som er i stand til å tilintetgjøre hele planeter. Lederen for Opprøreralliansen, Leia Organa (Carrie Fisher), har planene ombord skipet sitt Tantive IV, men skipet blir bordet av stormtroopere ledet av sithherren Darth Vader (David Prowse). Før Leia blir tatt til fange gjemmer hun planene i astromechdroiden R2-D2 (Kenny Baker) sammen med en beskjed som skal leveres til jediridderen Obi-Wan Kenobi (Alec Guinness). R2-D2 går om bord i en nødfarkost sammen med protokolldroiden C-3PO (Anthony Daniels), og de ender opp på ørkenplaneten Tatooine.
Obi-Wan blir invitert hjem til Luke, og han forteller om sine dager i jediordenen. Jediridderne tilhørte det den galaktiske republikk, og de skapte fred og fellesskap i galaksen. De hadde også supernaturlige evner som de fikk fra et mystisk energifelt de kalte «Kraften». Jediene ble imidlertid utryddet av det galaktiske imperiet. Obi-Wan forteller Luke at han kjente Lukes far og at han var en lojal venn. Darth Vader hadde vært Obi-Wans elev som gikk over til den mørke siden og etter hvert myrdet Lukes far. Obi-Wan tilbyr Luke farens lyssabel. Luke viser ham Leias beskjed, som ber Obi-Wan om å ta med planene til faren hennes på Alderaan. Obi-Wan spør Luke om å bli med han på reisen for å lære mer om Kraften. Han takker nei, men ombestemmer seg når stormtroopere ødelegger hjemmet hans og myrder Owen og Beru.
Obi-Wan og Luke får skyss av den kyniske smugleren Han Solo (Harrison Ford) og wookieepiloten Chewbacca (Peter Mayhew) til Alderaan ombord skipet deres Millennium Falcon. Når de ankommer området hvor Alderaan skal befinne seg, oppdager de at planeten har blitt tilintetgjort av Dødsstjernen etter ordre fra kommandør Grand Moff Tarkin (Peter Cushing). Falcon-skipet blir fanget i Dødsstjernens traktorstråle, og de blir drevet inn i romstasjonen.
Opprøreralliansen analyserer planene til Dødsstjernen og finner et svakt punkt som kan ødelegge romstasjonen. Luke blir med flyskvadronen til Opprøreralliansen for å tilintetgjøre supervåpenet. Han Solo får betaling for strevet og planlegger å dra hjem, selv om Luke vil at han skal bli. Aksjonen iverksettes, men Opprøreralliansen lider mange tap etter at Darth Vader og hans TIE-fighters angriper dem ovenfra. Luke er en av de få overlevende, men han er i ferd med å bli skutt på av Vaders jagerfly. Plutselig slår Han til i et bakholdsangrep, og Vader blir ikke lenger en trussel. Ved hjelp av Obi-Wans ånd bruker Luke Kraften for å tilintetgjøre Dødsstjernen kun sekunder før basen på Yavin 4 skulle bli angrepet. Filmen slutter med at Luke og Han får æresmedaljer av Leia for sin heroiske innsats.
Medvirkende
Phil Brown og Shelagh Fraser spiller i tillegg Owen og Beru Lars, Lukes onkel og tante. Jack Purvis spiller sjefsjawaen, mens Eddie Byrne spiller Vanden Willard, en general i Opprøreralliansen. Denis Lawson og Garrick Hagon spiller pilotene Wedge Antilles og Biggs Darklighter fra Opprøreralliansen, mens Don Henderson, Richard LeParmentier og Leslie Schofield spiller viktige generaler i imperiet.
Valg av roller
For de tre hovedrollene ville Lucas ha unge skuespillere som manglet erfaring. William Katt ble vurdert til rollen som Luke Skywalker, men valget falt på Mark Hamill. Siden Lucas ville ha nye fjes i hovedrollene var han i utgangspunktet skeptisk til å ha Harrison Ford i rollen som smugleren Han Solo. Ford hadde også tidligere samarbeidet med Lucas på filmen Siste natt med gjengen. Ford skulle assistere i opptaksprøver, men ble til slutt valgt likevel. Kurt Russell, Nick Nolte, Sylvester Stallone, Bill Murray, Christopher Walken, Burt Reynolds, Jack Nicholson, Al Pacino, Steve Martin, Chevy Chase, Billy Dee Williams og Perry King ble også vurdert til rollen. Williams spilte senere Lando Calrissian i oppfølgeren Imperiet slår tilbake (1980), og King spilte Han Solo i hørespill på radio. Flere Hollywood-stjerner ble også vurdert til rollen som general Leia Organa, blant annet Amy Irving, Terri Nunn, Cindy Williams, Karen Allen og Jodie Foster. Foster ble tilbudt rollen, men hun måtte takke nei fordi hun hadde en kontrakt med Walt Disney Studios Motion Pictures og spilte inn to filmer på den tiden. Carrie Fisher ble valgt, men hun måtte gå ned i vekt for rollen.
Peter Cushing var egentlig tiltenkt rollen som Obi-Wan Kenobi, men Lucas mente han passet bedre som kommandør Grand Moff Tarkin. Rollen som Obi-Wan gikk istedet til Alec Guinness. 20th Century Fox og regissør Francis Ford Coppola mente at han måtte ha en etablert skuespiller i rollen som jedimesteren, og produsent Gary Kurtz har sagt at de var på utkikk etter en karakterskuespiller. Guinness ble valgt etter at den japanske skuespilleren Toshiro Mifune takket nei.
Anthony Daniels og Kenny Baker spilte droidene C-3PO og R2-D2. Daniels takket ja til rollen etter at han så Ralph McQuarries illustrasjon. Stemmen til C-3PO ble spilt inn av Daniels selv, mens lydene til R2-D2 ble laget av lydtekniker Ben Burtt og Lucas ved hjelp av en synthesizer. Peter Mayhew ble valgt til rollen som Chewbacca på grunn av sin høyde, men fikk også tilbudet om å spille Darth Vader. Etter at David Prowse fikk rollen som Vader, vurderte Lucas å ha Orson Welles som Vaders stemmegiver. Han var imidlertid redd for at stemmen hans var for gjenkjennelig og bestemte seg for å gi stemmeansvaret til James Earl Jones istedet.
Sensur
I 1977 fikk filmen aldersgrense 12 år. Filmstilsynets begrunnelse den gang var: «Sterkt lydbilde og voldsom virkemiddelbruk antas å skade sinn hos 7-åringer.» Da filmen ble vurdert for relanseringen i 1997 fikk den aldersgrensen 11 år, med samme begrunnelse.
Anmeldelser
Knut Bjørnskau fra Aftenposten mislikte filmen, og kalte det «dill i rommet». «Manuskriptet er utilgivelig stillestående i lange perioder, den store hastigheten fartøyene beveger seg med til tross, og de dramatiske effektene er teknikkens motstykke: de er gamle som alle haugene, og slitte. Man gripes av undring over at regissør Lucas ikke klarte å lage en mer spennende og fantasifull historie når han først skulle bruke opp 50 millioner kroner. (...) Filmen holder nok mål teknisk, men skuffelsen over den manglende spenning er større enn gleden over hvor mye man kan få til med nitide modeller og utsøkt kameraoptikk.»
Ettertid
Filmkritiker Roger Ebert skrev i boken The Great Movies at «Star Wars, i likhet med En nasjons fødsel og Citizen Kane, var et teknologisk gjennombrudd som påvirket alle filmene som fulgte etter. [...] Star Wars smeltet sammen en ny generasjon med spesialeffekter med den energirike actionfilmen; den kombinerte space opera og såpeopera, eventyr og legender, og pakket dem inn i en vill, visuell reise». Filmen markerte et vendepunkt i filmhistorien, og sammen med Steven Spielbergs Haisommer (1975) ble blockbusterindustrien etablert. Filmene fikk et høyt tempo og skulle bli spilt inn på høye budsjett.
Han Solos replikk «May the Force be with you.» («Måtte kraften være med deg!») ble i 2005 kåret til en av de ti beste replikkene i amerikansk filmhistorie, i kåringen AFI's 100 Years…100 Movie Quotes.
Truet dyreart
Mange land har lover som gir spesiell beskyttelse til disse dyreartene (lover som for eksempel kan forby handel og jakt, eller forby utvikling (f.eks. kultivering) av dyreartenes naturlige habitat og lignende), for å unngå at de blir totalt utryddet. Bare noen få av de mange truede dyreartene kommer på listen og blir gitt beskyttelse ved loven. Mange flere dyrearter blir utryddet, eller vil potensielt bli utryddet, uten å få offentlig oppmerksomhet.
Contrazt aller beste
Contrazt aller beste er et samlealbum med Contrazt, utgitt i 2010.
Truet dyreart
At en dyreart havner på en liste over truede dyrearter kan også være en ulempe, siden det gjør dyrearten mer verdifull og ønsket blant samlere og krypskyttere.
Hebomoia
Hebomoia er en slekt av dagaktive sommerfugler i gruppen hvitvinger.
Utseende
Store (vingespenn 80-90 nillimeter) og fargerike sommerfugler. Forvingens ytterkant er gjerne litt innbuktet slik at vingen blir svakt sigdformet. Oversidens grunnfarge er kremfarget til gul, i alle fall den ytre delen av forvingen, noen ganger hele, er rødoransje med svarte årer og svartbrun ytterkant. Bakvingen kan ha to rader av trekantede, svarte flekker. Undersiden av bakvingen er lyst gråbrunt-spraglete slik at disse fargerike sommerfuglene ligner visne blader når de sitter i ro.
Levevis
Larvene utvikler seg på busker i slektene Capparis, Crateva (kapersfamilien) og Cleome (Cleomaceae).
Systematisk inndeling
Slektskapsforholdene mellom hvitvingenes delgrupper og slekter kan være avklart i ulik grad. Derfor kan endringer skje.
St. Mungos hospital for magiske sykdommer og skader
St. Mungos hospital for magiske sykdommer og skader er et fiktivt sted i Harry Potter bøkene, skrevet av J.K. Rowling. Det er sykehuset for magikere som bor i Storbritannia. Leger ved sykehuset kalles ikke leger, men helere, og de har på seg limegrønne kapper. For å bli en heler, må Galtvortstudenter ha Ø.G.L.E.-karakterer på minst B (Bedre enn ventet, den nest høyeste karakteren) i fagene Transfigurasjon, Eliksirer, Trylleformler, Urtologi og Forsvar mot svartekunster.
St. Mungos er lokalisert i London. For å komme inn på sykehuset må man gå gjennom et vindu som ser ut som om det tilhører et kjøpesenter som er stengt for oppussing, Skyllstad & Bløyte AS. Vinduet opptrer som en magisk portal inn i hovedbygningen, og ligner veldig på barrieren man må gjennom for å komme til plattform 9¾ på King's Cross railway station. Utvendig er sykehuset lagd av rød teglstein, og det er veldig møkkete, noe som er totalt motsatt av hvordan det ser ut innvendig. Inne er alt rent og pent, og det ser ut nøyaktig slik et sykehus skal se ut. Det er 6 etasjer, og ved resepsjonen i første etasje henger et skilt med oversikt over avdelingene:
Harry Potter kommer til St. Mungos for første gang etter at Arthur Wiltersen blir angrepet av en slange (en hendelse Harry er vitne til i en drøm).
Andre kjente figurer som har vært innlagt på St. Mungos er:
Lucius Malfangs sjenerøse donasjoner til St. Mungos har gitt ham innflytelse hos magidepartementet og Kornelius Bloeuf.
Místa v Harry Potterovi Lieux dans l’univers de Harry Potter Luoghi di Harry Potter St. Mungos hospital Miejsca w świecie Harry'ego Pottera Локации мира Гарри Поттера Miesta v Harrym Potterovi Platser i Harry Potter
Manitobas flagg
Provinsen Manitobas våpenskjold ble fastsatt godkjent av kong Edward VII 10. mai 1905, men hadde da vært i offisiell bruk siden 1870. Våpenet viser en bison, en henvisning til dyret som en gang satte sin preg på Manitobas prærielandskap. Øverst i våpenet vises merket for England: Et rødt kors på hvitt felt, et såkalt Georgskors. Dette merket ble også benyttet av Hudson's Bay Company som virket på området som ble til provinsen Manitoba. Det røde korset står også til minne om denne delen av provinsens kolonihistorie.
Viseguvernørens flagg
Kronens representant i provinsen, viseguvernøren, fører et blått flagg med kronet provinsvåpen innsatt i en krans av gule lønneblader. Viseguvernørens flagg ble innført 11. mai 1984.
Herveiras
Herveiras er en kommune i delstaten Rio Grande do Sul i sørregionen av Brasil.
Espen Haug
Espen Haug (født 30. januar 1970 i Oslo) er en norsk fotballtrener som tidligere har trent Drøbak/Frogn. I sin aktive karriere spilte han for Hønefoss, Strømmen IF, Vålerenga, Lyn og Ham-Kam. Han vant NM i fotball med Vålerenga i 1997, og scoret et av målene da Strømsgodset ble slått 4–2.
Han kom til Ham-Kam fra Lyn foran 2002-sesongen, og debuterte mot Ørn-Horten 14. april. Da Ham-Kam rykket opp i 2003, ble det den tredje klubben Haug rykket opp til eliteserien med.
I midten av sesongen 2006 gikk han til Hønefoss.
Haug ble ansatt som ny trener i Drøbak/Frogn etter at trener og sportslig leder Håvard Lunde gikk av som hovedtrener for klubben i 2007. 2009-sesongen begynte tøff og havnet raskt på nedre del på tabellen. Badebylagets fans var ikke fornøyd med utviklingen DFI hadde og ba DFI ledelsen om å ordne opp. DFI lederen Arild Dregelid gikk ut i media og sa at Espen Haug hadde ledelsens tillit, og at han skulle fortsette som hovedtrener. Men etter flere dårlige resultater tok DFI ledelsen grep og fritok Espen Haug fra sine oppgaver som hovedtrener for laget.
Haug var trener i moderklubben Strømmen IF sesongene 2010 (juniorlaget), 2016 og 2017 (ass trener A-laget).
Uten kart og kompass
Uten kart og kompass er et musikkalbum med Contrazt, utgitt i 2009. Dette er gruppas første plate med Gro Anita Johansen.
Albert Castelyns
Albert Castelyns (født 2. mai 1917) var en belgisk sportsutøver som deltok i både sommer- og vinter-OL, Sommer-OL 1936 i Berlin og Vinter-OL 1952 i Oslo og 1956 i Cortina d'Ampezzo. Castelyns vant en olympisk bronsemedalje i vannpolo i OL 1936 i Berlin. Han var med på det belgiske laget som kom på tredjeplass i vannpoloturneringen bak Ungarn og Tyskland. Det var 16 nasjoner som stilte med lag. Stoelen spilte fem kamper i vannpoloturnering i Berlin.
Han var også med i to vinter-OL, 1952 og 1956 og konkurrerte i bobsleigh. Hans beste plassering var en sjetteplass i toerbob i OL 1952 i Oslo.
Acochlidiacea
Acochlidiacea er bløtdyr, og en gruppe snegler som lever både (?) i saltvann (marine). De hører til gruppen av bakgjellesnegler, som kjennes på at de har gjellene på høyre side eller bak hjertet.
Systematisk inndeling
Denne inndelingen følger Bouchet, P. & Rocroi, J.-P. 2005.
Contrazt
Contrazt er et norsk danseband fra Solør, dannet høsten 2004. Bandet oppsto da Hanne Mette Gunnarsrud og Leif Dybendal fra duoen Fullt og Helt bestemte seg for å utvide og bytte navn. Med tre mann til på laget var Contrazt et faktum.
Historie
Contrazts første plate ble utgitt i 2006 og het Kan du prøve å forstå. Andre plate ble utgitt året etter og het Leve livet. I 2008 kom albumet Sommernatt. Etter fire år på veien og tre plateutgivelser valgte Hanne Mette Gunnarsrud å slutte for å prioritere familien i 2009.
Gro Anita Johansen tok over som vokalist etter Hanne Mette Gunnarsrud. Hennes første plate med Contrazt var Uten kart og kompass. Etter fem plateutgivelser ble det gullplate for gruppa i 2010, da albumet Ser på verden solgte til gull på fire uker. I 2011 kom albumet Har det på G. Contrazt vant i 2011 prisen som årets danseband på Gullskoen. I 2012 har gruppen utgitt albumet "Contrazt - i hundre". Dette er bandets åttende utgivelse. Contrazt ble også kåret til årets danseband på Gullskoen i 2012.
Leif Dybendal skriver det meste av bandets materiale. På de nyeste utgivelsene har også Gro Anita Dybendal bidratt som tekstforfatter.
Bandet deltok i Melodi Grand Prix i 2015 med låten Heaven, som er skrevet av de danske komponistene og tekstforfatterne Jan Lysdahl og Jacob Collin Launbjerg.
De har tidligere utgitt album på Tylden & Co. og Warner Music Norway, og har siden 2017 vært signert til Grammofon/Slager.
Landets mestturnerende band i sin sjanger i 2014/2015/2016/2017.
Turnerer i hele Skandinavia. Har også opptrådt i Thailand, Spania, Færøyene, Hellas, De greske øyer og Gran Canaria.
Køball
Køballer har vært lagd av tre, elfenben og forskjellige syntetiske materialer. Moderne køballer blir lagd av fenolharpiks.
Magnetiske køballer
Magnetiske køballer er baller som blir brukt i myntopererte biljardbord. De blir brukt sammen med elektroniske sensorer som, når de blir utløst, forandrer retningen til køballen. Retningen endres slik spillerne får tak i den igjen, istedenfor at den havner i en beholder sammen med de andre biljardballene, og dermed blir låst av.
Riksvei 25
Historikk
Riksvei 25 hadde tidligere betegnelsen riksvei 100 fra Hamar til Elverum. På slutten av 1970-årene ble riksvei 25 flyttet vekk fra Elverum sentrum («Leiret»). Glåmbrua ble åpnet for trafikk i 1979 og erstattet den smale Nybrua fra 1936, og ble i sin tur erstattet av Glåmbrua. Nybrua er i dag del av fylkesvei 556. Riksvei 25 gikk i trasé gjennom sentrum («Leiret») i Elverum fram til Leirettunnelen ble åpnet i 1992. 24. august 2005 åpnet Nybergsund bru og avlaster gamlebrua fra 1929.
Motorvei Løten – Elverum
30. juli 2020 åpnet 14 kilometer med firefelts motorvei på riksvei 25 mellom Tønset i Løten og Åkroken i Elverum. Strekningen er del av riksvei 3, traséen ligger nord for Rv25 og kan brukes som alternativ strekning for denne. I tillegg er det snaue 2 km med firefelts vei fra Åkroken og til Basthjørnet, denne strekningen har imidlertid ikke motorveistatus. Den nye veien fører riksvei 3 utenom Elverum sentrum, mens riksvei 25 fortsatt går gjennom Elverum. Prosjektet gir bedre framkommelighet og trafikksikkerhet, bedre bomiljø langs tidligere vei og et sammenhengende tilbud for gående og syklende mellom Hamar og Elverum. Prosjektet koster om lag 3,2 milliarder kroner, og finansieres ved en kombinasjon av statlige midler og bompenger. Byggestart var 2018, og veien ble åpnet 30. juli 2020.
Erstattet av riksvei 3 mellom Tønset og Åkroken
Rhinitt
Rhinitt er en betennelse i nesen. Tilstanden er preget av nyseanfall og nesesekresjon. De fleste opplever å bli tette i nesen (nasalstenose), og noen får lett nedsatt allmenntilstand.
Den vanligste rhinitten er den som kommer ved vanlig forkjølelse. Rhinitt kan imidlertid også forekomme ved andre sykdommer, som influensa, morbilli, rubella, scarlatina og difteri. Rhinitt kan også være forårsaket av allergi.
Klassifisering
Rhinitt finnes i flere former, og kan klassifiseres på ulik måter. Under følger en enkel inndeling:
Hulha Negra
Hulha Negra er en kommune i delstaten Rio Grande do Sul i sørregionen av Brasil.
Purpurfargen
Purpurfargen (originaltittel: The Color Purple) er en amerikansk spillefilm fra 1985 regissert av Steven Spielberg.
Filmen er en filmatisering av Alice Walkers prisbelønte bok The Color Purple og handler om Celie, en ung, farget jente som vokser opp på landet i USA på begynnelsen av 1900-tallet. Vi følger henne i 30 år av hennes liv, fra og med fylte 14 år i 1909.
Filmen hadde premiere 18. desember 1985. Den ble nominert til elleve Oscar-priser, men vant ingen.
Whoopi Goldberg debuterte som filmskuespiller i rollen som Celie. Andre roller er besatt av blant annet Danny Glover og Oprah Winfrey.
Sammendrag
I 1909 er Celie en afro-amerikansk jente på landsbygda i Georgia som har fått to barn sammen med sin voldelige far, og begge barna er tatt fra henne av faren som selger de til en prest og hans kone. Faren hennes gir henne deretter bort som kone til enkemannen Albert "Mister" Johnson, som allerede har tre barn og som begynner å misbruke Celie og behandler barna sine dårlig. Celies yngre søster, Nettie, den eneste personen som virkelig elsker henne, flykter hjemmefra når faren deres begynner å misbruke henne og hun går til Celie og Mister. Søstrene lover å skrive brev til hverandre, hvis de noen gang blir splittet fra hverandre. Men en dag forsøker Mister å voldta Nettie når de er på vei til skolen.
Great Balls of Fire
«Great Balls of Fire» er en amerikansk rock and roll-sang med melodi og tekst av Otis Blackwell og Jack Hammer. Den er best kjent i Jerry Lee Lewis' utførelse. Lewis' versjon ble spilt inn i Sun Studio i Memphis, Tennessee, 8. oktober 1957 og utgitt på singlen Sun 281 i november 1957. Produsent var Sam Phillips.
Sangen ble fremført i en opptreden med Jerry Lee Lewis og hans band i rock and roll-filmen Jamboree. , hvor også Carl Perkins, Fats Domino, Buddy Knox og Dick Clark var med.
Innspillingen ble også utgitt i Storbritannia av London Records.
Sangen ble rangert som nummer 96 på Rolling Stones liste over The 500 Greatest Songs of All Time.
Tittelen på sangen er hentet fra et uttrykk i Sørstatene, som enkelte kristne betrakter som blasfemisk. Det refererer til da Den hellige ånd viste seg som en ildtunge for De tolv apostlene.
Norsk versjon
Eldar Vågan har skrevet en norsk tekst. På norsk bærer den tittelen «Gamle grønne boller». Vazelina Bilopphøggers har spilt inn sangen. Den ble utgitt på LP-platen Fem fyrer med ved (Slagerfabrikken/Opel SLP 990004) i 1984.
Urnesstil
Urnesstilen er en norrøn kunst- eller kunsthåndverksstil som oppsto i Norden i løpet av den andre halvdelen av 1000-tallet. Stilen fikk sitt navn av den norske arkeologen Haakon Shetelig i 1909 etter Urnes stavkirke i Norge, og den typiske ornamentikken som er på stavkirkens nordportal.
Tuul
Tuul er en sideelv til Orkhon i Mongolia. Ulan Bator ligger ved Tuul.
Urnesstil
Sentralt i urnesstilen er «det store dyret» som avbildes med meget smale ekstremiteter, lang hals og et smekkert hode. Andre trekk er en tydelig asymmetri, en vekselvirkning mellom brede og smale linjer, lange, smale motiv og en jevn og en gradvis smalere linjeføring. Stilen omfatter også et flettemønster med smale S- eller 8-formete slynger, og omriss som er bueformet uten linjeknekk. Stilen i sin helhet omfattes som luftig, spenstig og elegant.
På Urnes stavkirke finnes to rikt utskårne veggplanker fra midten av 1000-tallet. Figurene er skåret ut i dyp relieff. Det er gjort mange funn i denne stilen i Norge, men den var utbredt over hele Norden. I Danmark finnes det over 100 smykker i urnesstil, og det er et åpenbart slektskap mellom utsmykninger i insulær kunst på De britiske øyer og Irland. Munkene på Lindisfarne som illustrerte de fire evangeliene i Bibelen på 600-tallet, hadde tegnet inn den samme typen spiraler som også finnes nordportalen i Urnes stavkirke. Urnesportalen er den eneste noenlunde komplette som er bevart i urnesstilen i Norge. Utenom denne er dekor i urnesstil funnet på en planke fra den revne Rinde stavkirke, på fragmenter av en eller to hjørnestolper fra en forløper for Hopperstad stavkirke, på fragmenter av en portal i Torpo stavkirke, og på portalplanker fra den revne stavkirken på Bjølstad i Heidal.
Se også
Andre stiler innen norrøn kunst:
Likhetstegn
Likhetstegn, symbol =, betyr er lik. I matematikk, formal logikk og naturvitenskap står det mellom to uttrykk som representerer samme verdi og uttales «er lik» i bruksområder som i x = y (x er lik y).
Historikk
Frem til middelalderen ble likhet mellom to uttrykk skrevet med ord, f. eks. est egale (er lik). Descartes forkortet dette senere til en omvendt æ der tverrstreken etterhvert ble utelatt, dette tegnet finnes igjen i dag som proporsjonalitetstegnet \propto.